open-index/open-wikipedia-markdown huggingface dataset:
Jorondžima

**Jorondžima**  () – viena iš Amami salų Japonijoje. Ji yra 22 km į šiaurę nuo Hedo taško, šiauriausios Okinavos salos dalies. Jorondžima yra tarp Rytų Kinijos jūros ir Ramiojo vandenyno, tai piečiausia Kagošimos prefektūros sala. Kartais ji vadinama **Joronto**. Salos plotas  20,8 km² , perimetras 23,5 km. Saloje gyvena apie 6 tūkst. žmonių. Aukščiausias taškas yra 98 m.

## Istorija

Jorondžima iš pradžių buvo Riūkiū karalystės dalis, o jos gyventojai (Jorondžin) kalbėjo savo kalba, jorongo (vietiniai ją vadino *Yuunyuu Futubu*). Jorongo yra okinaviečių kalbos dialektas, turintis kai kurių tos kalbos žodžių, bet gramatikos pagrindai panašūs į japonų kalbą. Tačiau jorongo turi daugiau garsų ir griežtesnę kalbos herarchiją, pagarbūs kreipiniai, pridedami prie vardų yra neatskiriama kalbos gramatikos ir sintaksės dalis. Jauni žmonės dar moka kalbą, bet vaikai jos nebesimoko arba kalba su akcentu, nes darbe ir namie paplito standartinė japonų kalba.

Jorondžimos modernizacija prasidėjo po Antrojo Pasaulinio karo, kai okinaviečiai bėgdami nuo okupacijoss pradėjo plaukti 20 km į salą. Po 1960 m. buvo įvesta elektra, nes japonų turistams negalint vykti į Okinavą, jie pradėjo keliauti į Jorondžimą. Sala išlaikė glaudžius kultūrinius ryšius su Okinava, o Eisa, okinaviečių bugnijimo ir šokių stilius vis dar populiarus tokiuose festivaliuose kaip *Sango Matsuri* ("Koralų festivalis"), kuris vyksta rugpjūtį. Okinavos raštai ir suknelės čia populiaresni nei Japonijos kitų salų.

Kitas didelis skirtumas nuo didžiųjų Japonijos salų yra religinė praktika. Kitur šintoizmas ir budizmas yra simbiozėje, bet Jorondžimoje yra tik šintoizmas. Saliečiai vis dar laikosi senovės tradicijų ir švenčia festivalius. Jorondžimos muziejuje yra saliečių kaimo kopija.

Įdomi praktika yra Joron Kempo su formaliomis kalbomis, cukranendrių viskio gerimu ir aukomis dievams. Ši tradicija atsirado Muromači laikotarpiu.
Valentine Greatrakes

**Valentinas Greitreiksas, Greitoreksas** (; 1628 m. vasario 14 d. – 1683 m. lapkričio 28 d.) – airių žiniuonis, 1666 metais atvykęs į Angliją glostymu gydyti žmonių nuo skrofuliozės ir kitų ligų.

Gimė Voterfordo grafystėje, Airijoje. Buvo ūkininkas, tarnavo Kromvelio kariuomenėje. 1662 m. pasisiūlė glostymu ar vien prisilietimu nuo skrofuliozės išgydyti Anglijos karalių Karolį II, teigdamas, jog šį sugebėjimą gavo tiesiai iš Dievo. 1670 m. Greitreikso galias pripažino Karališkosios draugijos prezidentas, garsus mokslininkas ir chemikas Robertas Boilis. Jo sėkmė darė įspūdį daugeliui kitų mokslininkų, taip pat kai kuriems aristokratams.

Kelionės į Angliją metu neišgydė vienintelio žmogaus – garsios filosofės Anos Finč. Vėliau grįžo į Airiją, įsigijo žemės ir tapo taikos teisėju.

## Šaltiniai
Kaidā logogramos

**Kaidā logogramos** () – logogramos, kadaise vartotos Jonagunio saloje.

Nors rašto kilmė nenustatyta, žinoma, kad šios logogramos buvo vartotos iki Meidži laikotarpio išleisto pradinių mokyklų įsako. Raštas visų pirma buvo naudotas prekiaujant ir renkant mokesčius. Keletas išlikusių medinių lentelių su mokesčių įrašais yra saugomi Nacionaliniame etnologijos muziejuje, tačiau dauguma jų sudegė per antskrydžius Antrojo pasaulinio karo metu.

Ženklai yra aptikti ant Jonagunio monumento.

## Kai kurios logogramos
Slovakų nacionalinė partija

**Slovakų nacionalinė partija** (*Slovenská národná strana*), sutrumpintai **SNS** – politinė Slovakijos partija. Įkurta 1989 m. pabaigoje. SNS turi 9 vietas 2010-2014 m. parlamente.

Slovakų nacionalinė partija ideologiškai pratęsia tokiu pat pavadinimu nuo 1871 iki 1938 metų egzistavusią partiją. Tai stipriausia ultra-dešiniosios pakraipos politinė jėga Slovakijoje, kuri pagarsėjusi savo ksenofobiškais, homofobiškais, nacionalistiniais pareiškimais ir neretai yra įvardinama kaip neofašistinė bei ultranacionalistinė.

SNS per visus rinkimus, išskyrus 2002 metais, sulaukdavo ženklaus palaikymo, peržengdavo 5 % barjerą ir patekdavo į parlamentą. 1992 ir 1996 metais ji bendradarbiavo su Judėjimu už demokratinę Slovakiją (*Hnutie za demokratické Slovensko*) ir buvo valdančiosios koalicijos sudėtyje. Į valdžią atėjus kairiesiems bei liberalams, jai teko pasitraukti į opoziciją ir SNS vaidmuo žymiai sumenko. Per 2006 m. rinkimus partija gavo beveik 12 % rinkėjų balsų ir buvo kairiųjų Kryptis – socialdemokratija (*Smer – sociálna demokracia*) pakviesta į valdančiąją daugumą. Partija palaiko prorusišką užsienio politikos kryptį.

## Kita informacija
* Slovakijos politinės partijos
* Slovakijos politinė sistema

## Išnašos
Kryptis – socialdemokratija

**Kryptis – socialdemokratija** (), sutrumpintai *Smer* - 1999 m. įkurta politinė Slovakijos partija. *Smer* turi 62 vietas 2010-2014 m. parlamente.

## Istorija
„Kryptis – socialdemokratija“ buvo įkurta 1999 m. nuo Demokratinės kairės partijos (*Strana demokratickej ľavice*, SDL) atskilusių politikų, vadovaujamų *[[Robert Fico]]*. 2002 m. rinkimai partijai buvo gana sėkmingi – ji surinko 13,5 % balsų ir tapo trečia pagal populiarumą. Tačiau tai nepadėjo patekti į valdančiąją koaliciją, *Smer* liko opozicijoje. 

Artėjant 2006 m. rinkimams, prie *Smer* prisijungė dar trys socialdemokratinės pakraipos partijos: ta pati SDL, taip pat prieš kelerius metus nuo SDL atskilusi Socialdemokratinė alternatyva (*Sociálnodemokratická alternatíva*, SA) bei Slovakijos socialdemokratų partija (*Sociálnodemokratická strana Slovenska*, SDSS). Galima teigti, kad SDL po kelerių metų pertraukos vėl susivienijo pakeitusi savo pavadinimą. Tai nepakeitė rinkėjų požiūrio - per 2006 m. vasarą vykusius rinkimus *Smer* populiarumas buvo dar labiau išaugęs. Partija laimėjo surinkus 29,14 % balsų, nuo artimiausio konkurento atitrūkus daugiau nei 10 %.

Po rinkimų egzistavo keli galimi valdančiosios daugumos sudarymo variantai, tačiau *Smer* savo partneriais pasirinko gana prieštaringai vertinamas dešiniosios pakraipos partijas: Žmonių partiją – judėjimą už demokratinę Slovakiją (*Ľudová strana – Hnutie za demokratické Slovensko*) ir Slovakų nacionalinę partiją (*Slovenská národná strana*, SNS). Toks žingsnis sulaukė gana stiprios kritikos, buvo sustabdyta *Smer* narystė Europos socialistų partijoje. Tokios sudėties koalicija yra išlikusi valdžioje lig šiol.

*Robert Fico* vadovaujama vyriausybė nesiėmė vykdyti jokių drastiškų ekonominių permainų dėl Slovakijos siekio įsivesti eurą, tačiau vykdė pakeitimus sveikatos apsaugos ir pensijų sistemose. 

*Smer* nepritarė Kosovo pripažinimui bei kritikavo JAV planus statyti priešraketinio skydo sistemas Lenkijoje ir Čekijoje

## Kita informacija
* Slovakijos politinės partijos
* Slovakijos politinė sistema

## Šaltiniai
Unplugged In New York

**MTV Unplugged in New York** yra amerikiečių grunge grupės Nirvana gyvo garso koncertas. Jame sudėtos dainos iš 1993 m. lapkričio 18 įrašyto akustino koncerto iš MTV koncertų laidos MTV Unplugged. Jo metu buvo atlikti ir keli The Vaselines, David Bowie, Meat Puppets ir Lead Belly koveriai. 2007 m. buvo išleistas koncerto DVD.

### Albumo dainos
# „About a Girl“ (Kurt Cobain) – 3:37
# „Come as You Are“ (Cobain) – 4:13
# „Jesus Doesn't Want Me for a Sunbeam“ (Eugene Kelly, Frances McKee) – 4:37
# „The Man Who Sold the World“ (David Bowie) – 4:20
# „Pennyroyal Tea“ (Cobain) – 3:40
# „Dumb“ (Cobain) – 2:52
# „Polly“ (Cobain) – 3:16
# „On a Plain“ (Cobain) – 3:44
# „Something in the Way“ (Cobain) – 4:01
# „Plateau“ (Curt Kirkwood) – 3:37
# „Oh Me“ (Kirkwood) – 3:26
# „Lake of Fire“ (Kirkwood) – 2:56
# „All Apologies“ (Cobain) – 4:23
# „Where Did You Sleep Last Night?“ (Tradicinė; aranžavo Lead Belly) – 5:08
Didaktinė literatūra

**Didaktinė literatūra** ( – pamokomas) – kūriniai, kuriuose meninės raiškos priemonėmis siekiama pamokyti.

Didaktinė literatūra skelbia socialines, politines, filosofines, religines, etines idėjas ir mokslo bei gyvenimo praktikos žinias. Egzistuoja susiformavę specifiniai žanrai, išreiškiantys didaktines tendencijas – pasakėčia, parabolė, legenda, epigrama, aforizmas, didaktinė poema, auklėjimo romanas, moralitė. Didaktinė literatūra kuriama nuo literatūros egzistavimo pradžios. Antikos laikais pamokomuosius kūrinius rašė Hesiodas („Darbai ir dienos“), Lukrecijus („Apie daiktų prigimtį“), Vergilijus („Georgikos“), Horacijus  („Poezijos menas“), Ovidijus („Meilės menas“), Ezopas (pasakėčios).Viduramžiais plito religinės tematikos žanrai – pamokslai, šventųjų gyvenimo aprašymai. XVIII a. didaktinės literatūros paskirtis atitiko švietėjų nuostatas. XIX a., įsigalėjus romantizmui, didaktines idėjas reiškė tik pavieniai autoriai. XX a. didaktiškumas išliko politiškai angažuotoje literatūroje.

Ankstyviausi lietuvių kūriniai, turintys didaktinės literatūros bruožų, yra Jono Bretkūno „Postilė“ (1591), Mikalojaus Daukšos „Postilė“ (1599), Konstantino Sirvydo „Punktai sakymų“ (1629). Prie didaktinės literatūros priskirtinos Kristijono Donelaičio pasakėčios, iš dalies poema „Metai“ (1818), Antano Tatarės pasakėčios (rink. „Pamokslai išminties ir teisybės“, 1851), Motiejaus Valančiaus pasakojimai ir apsakymai („Vaikų knygelė“, „Paaugusių žmonių knygelė“, abi 1868), apysaka „Palangos Juzė“ (1869), Antano Baranausko poema „Dievo rykštė ir malonė“ (1859). Nuo XX a. didaktinės literatūros vaidmuo sumažėjo.
Slovakų demokratų ir krikščionių sąjunga - Demokratinė partija

**Slovakų demokratų ir krikščionių sąjunga – Demokratinė partija** (*Slovenská demokratická a kresťanská únia – Demokratická strana*), sutrumpintai **SDKÚ–DS** – politinė Slovakijos partija. Įkurta 2001 m. Iki 2006 m. ji buvo žinoma kaip **Slovakų demokratų ir krikščionių sąjunga** (*Slovenská demokratická a kresťanská únia*), sutrumpintai **SDKÚ**. SDKÚ–DS turi 28 vietas 2010–2014 m. parlamente.

## Istorija
SDKÚ įsikūrė 2001 m., kuomet Mikuláš Dzurinda vadovaujama parlamentarų grupė atskilo nuo Slovakų demokratinės koalicijos. 2002 m. vykusiuose rinkimuose SDKÚ buvo antroji pagal populiarumą partija ir turėjo galimybę sudaryti valdančiąją daugumą. Į ją pateko dar trys partijos: Vengrų koalicijos partija (*Strana maďarskej koalície – Magyar Koalíció Pártja*, SMK-MKP), Krikščionių demokratų judėjimas (*Kresťanskodemokratické hnutie*, KDH) ir liberalusis Naujasis piliečių susivienijimas (Aliancia Nového Občana, ANO). Nepaisant vidinių nesutarimų, koalicija sugebėjo išsilaikyti iki kadencijos galo, nors paskutiniais metais nuo jos atskilo ANO bei KDH.

2002–2006 m. laikotarpis pasižymėjo gan sėkmingai vykdomais eurointegraciniais procesais (Slovakija įstojo į NATO ir ES 2004 m.), sparčiu ekonomikos augimu, gerai vykdoma tautinių mažumų politika, demokratiškumu, atvirumu reformoms. Ne tokiomis sėkmingomis sritimis galima laikyti socialinę politiką.

2006 m. SDKÚ susijungė su Demokratų partija (*Demokratická strana*, DS ir pakeitė pavadinimą į Slovakų demokratų ir krikščionių sąjunga – demokratinė partija (*Slovenská demokratická a kresťanská únia – Demokratická strana*, SDKÚ-DS). Šis susijungimas pasirodė sėkmingas – per 2006 m. rinkimus partija pelnė daugiau balsų nei praėjusiuose rinkimuose, tačiau nepateko tarp valdančiosios daugumos ir šiuo metu yra opozicijoje.

## Kita informacija
* Slovakijos politinės partijos
* Slovakijos politinė sistema
Raseinių valsčius

**Raseinių valsčius** () – buvęs administracinis-teritorinis vienetas dabartinės vidurio vakarų Lietuvos teritorijoje. Centras – Raseiniai.

## Istorija

1253 m. pusę Raseinių valsčiaus karalius Mindaugas siekdamas taikos atidavė Livonijos ordinui. 1528 m. apskrities bajorai sudarė vėliavą iš 205 raitelių. XVI a. 2-ojoje pusėje Raseinių valsčius buvo vienas didžiausių Žemaitijoje. XV–XVI a. valsčius (pavietas) buvo administruojamas seniūno. 1667 m. paviete buvo 222 bajorų dūmai. Vėliau suformuotas didesnis pavietas, XVIII a. tapęs Raseinių reparticija. XIX a. Raseinių valsčius, kaip ir kiti carmečio valsčiai, buvo dabartinės seniūnijos lygmens, jis priklausė Kauno gubernijai. Panaikintas 1950 m. birželio 20 d., jo teritorija perduota Raseinių rajonui (10 apylinkių).

|-
| 1877 m. || || 7194 || 746 kiemai  || 5 seniūnijos || 118
|-
| 1923 m.  || 273 || 7800 || 1574 || || 125 gyvenvietės 
|-
| 1932 m. || 259 || 9600 || || 10 seniūnijos  ||
|-
| 1949-01-01  || 268 || || || 10 apylinkių  ||
|}

## Vadovai
* Povilas Naruševičius, tijūnas nuo 1536 m.
* Antanas Bakšys, 1932 m.

## Suskirstymas

## Gyventojai
### Žymūs žmonės

|-
| 1863 || Kaukėnai || Vincas Kazanauskas, knygnešys, daraktorius || 1930
|-
| 1893 || Paupys || Leopoldas Dymša, diplomatas || 1959
|-
| 1908 || Nemakščiai || Povilas Julius Labanauskas, jūrų karininkas || 1999
|-
| 1915 || Pašlynis || Viktoras Alekna, žurnalistas, rašytojas || 2008
|-
| 1921 || Aukštašlynis || Vytautas Sirtautas, kalbininkas, poetas || 2008
|-
| 1937 || Gūrai || Vytautas Andriulis, teisės istorikas || 2017
|-
| 1938 || Alėjai || Eleonora Matulaitė, aktorė ||
|-
| 1943 || Papušynys || Marija Danutė Jukniūtė, grafikė || 2023
|}

## Šaltiniai
Krikščionių demokratų judėjimas

**Krikščionių demokratų judėjimas** (*Kresťanskodemokratické hnutie*), sutrumpintai **KDH** – 1990 m. įkurta politinė Slovakijos partija. KDH turi 15 vietų 2010–2014 m. parlamente.

KDH yra seniausia krikščioniškos pakraipos partija Slovakijoje. Ji turi gana stabilų palaikančiųjų ratą ir kiekvienuose rinkimuose gauna 8-10 % balsų. Iki 1998 metų jai teko būti opozicijoje, kol neįsitraukė į Slovakų demokratinės koalicijos (*Slovenská demokratická koalícia*) judėjimą ir gavo kelias vietas parlamente kaip jo dalis. Sekančiuose, 2002 metų, rinkimuose KDH dalyvavo savarankiškai ir pelniusi 8,2 % balsų įėjo į valdančiosios koalicijos sudėti. Per 2006 m. rinkimus partija pelnė panašų kiekį balsų, tačiau liko opozicijoje. 2008 metais jos viduje buvo kilę nemažų neramumų, kurie baigėsi skilimu ir naujos partijos – Slovakijos Konservatyviųjų Demokratų (*Konzervatívni demokrati Slovenska*, KDS) – susikūrimu.

KDH yra viena iš euroskeptiškai nusiteikusių partijų Slovakijoje.

## Kita informacija
* Slovakijos politinės partijos
* Slovakijos politinė sistema
Telšių valsčius

**Telšių valsčius** – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Telšiai.

## Istorija

Minimas nuo 1527 m., kai Telšių valsčius (pavietas) priklausė Lietuvos didžiajam kunigaikščiui. Prie jo tikriausiai prijungtas Grūstės valsčius. Atkurtas po I pasaulinio karo. 1947 m. lapkričio 6 d. dalis teritorijos perduota naujam Ubiškės valsčiui. Valsčius panaikintas 1950 m. birželio 20 d., jo teritorija priskirta Telšių rajonui (12 apylinkių).

|-
| 1923 m.  || 368 || 9389 || 2035 || || 103 gyvenvietės 
|-
| 1932 m. || 315 || 10029 || || 16 seniūnijų  ||
|-
| 1949-01-01  || 242 || || || 12 apylinkių  ||
|}

## Vadovai
* Domas Stirpeika, 1932 m.

## Suskirstymas

## Gyventojai
### Tautinė sudėtis

1923 m. gyveno 9389 žmonės:
* Lietuviai - 94,76% (8897);
* Baltarusiai - 2,59% (243);
* Žydai - 1,1% (103);
* Rusai - 0,82% (77);
* Lenkai - 0,38% (36);
* Kiti - 0,35% (33).

### Žymūs žmonės

|-
| 1921 || Lieplaukė || Leonas Jovaiša, edukologas || 2017
|-
| 1925 || Judrėnai || Adolfas Tautavičius, archeologas || 2006
|-
| 1926 || Želvaičiai || Leonas Barauskas, aktorius || 1975
|-
| 1934 || Birikai || Raimondas Kašauskas, rašytojas || 2024
|-
| 1941 || Lieplaukė || Benas Šimkus, politikas || 2023
|-
| 1941 || Lieplaukė || Ona Skaistutė Idzelevičienė, šokėja ||
|-
| 1942 || Burniai || Pranciškus Juškevičius, statybos inžinierius || 2014
|}

## Šaltiniai
Slovakų demokratinė koalicija

**Slovakų demokratinė koalicija** (*Slovenská demokratická koalícia*), sutrumpintai **SDK** – 1997–2002 m. Slovakijoje egzistavusi politinė partija. Ją sudarė penkios partijos, kurios siekė 1998 m. rinkimuose dalyvauti kaip koalicija, tačiau dėl įstatymų pakeitimo turėjo suformuoti naują partiją. SDK ir trys kitos partijos sudarė 1998–2002 m. šalį valdžiusią koaliciją.

## Istorija
Slovakų demokratinė koalicija buvo įkurta 1997 m. kaip atsvara to meto stipriausiai partijai – HZDS. SDK sudarė gan plataus spektro partijos, kurias galima priskirti tiek liberalams, tiek kairiesiems, tiek dešiniesiems: Demokratų sąjunga (*Demokratická únia*, DÚ), Krikščionių demokratų judėjimas (*Kresťanskodemokratické hnutie*, KDH), Demokratų partija (*Demokratická strana*, DS), Slovakijos socialdemokratų partija (*Sociálnodemokratická strana Slovenska*, SDSS) ir Slovakijos žaliųjų partija (*Strana zelených na Slovensku*, SZNS). Reaguodamos į tokios koalicijos sudarymą, valdančiosios partijos su HZDS priešakyje išleido įstatymą draudžiantį kandidatuoti tokio plataus masto grupėms. SDK teko koaliciją performuoti į partiją, kurią sudarė 150 kandidatų, t. y. po vieną kiekvienai parlamento vietai.

1998 m. rinkimuose SDK mažiau nei procentu atsiliko nuo nugalėjusios HZDS (atitinkamai 26,3 % ir 27,0 %). Pastaroji partija nesugebėjo suformuoti valdančiosios koalicijos ir ši galimybė perėjo į SDK rankas. SDK partneriais tapo Demokratinės kairės partija (*Strana demokratickej ľavice*, SDL), Vengrų koalicijos partija (*Strana maďarskej koalície*, SMK-MKP) ir Pilietinio supratingumo partija (*Strana občianskeho porozumenia*, SOP). Šios partijos rinkimuose atitinkamai surinko 14,1 %, 9,1 % ir 8,0 % rinkėjų balsų.
 
Ši keturių (nors turint galvoje SDK atsiradimo aplinkybes – aštuonių) partijų koalicija buvo gana trapi, tačiau sugebėjo išsilaikyti visą 4 metų laikotarpį. Visgi tarpusavio nesutarimai išryškėjo jau 2000 m., o 2001 m. dalis narių su Mikuláš Dzurinda priešakyje atskilo ir įkūrė Slovakų demokratų ir krikščionių sąjungą (*Slovenská demokratická a kresťanská únia*, SDKÚ). SDK oficialiai nustojo gyvavusi 2002 m. rugpjūčio mėn.

SDK koalicijos vadovavimo laikotarpis pasižymėjo gana aiškiu provakarietiškumu ir siekiais kiek įmanoma sparčiau siekti narystės Europos Sąjungoje bei NATO.

## Kita informacija
* Slovakijos politinės partijos
* Slovakijos politinė sistema

## Išnašos
Vida Vencienė

**Vida Vencienė** (Vida Mogenytė; g. 1961 m. gegužės 28 d. Ukmergėje) – Lietuvos slidinėjimo lenktynių sportininkė. Atstovaudama Tarybų Sąjungą sportininkė iškovojo aukso ir bronzos medalius 1988 m. žiemos olimpinėse žaidynėse. Atstovavo Lietuvai 1992 ir 1994 m. žiemos olimpinėse žaidynėse, bet medalių neiškovojo.

## Pasiekimai

## Nuorodos
* Vida Vencienė FIS svetainėje
Pavandenės valsčius

:: *Bendravardis valsčius buvo ir Karaliaučiaus srityje, žr. [[Pavandenės valsčius (Semba)]]*.

**Pavandenės valsčius** – buvęs administracinis-teritorinis vienetas vakarų Lietuvoje. Centras – Pavandenė.

## Istorija

Minimas nuo XV a. pradžios. XV–XVI a. valsčius (pavietas) buvo administruojamas seniūno. 1567 m. minimas karinės prievolės sąrašuose. 1667 m. valsčiuje (paviete) buvo 73 bajorų dūmai.

## Šaltiniai
Vengrų koalicijos partija

**Vengrų koalicijos partija** (*Strana maďarskej koalície – Magyar Koalíció Pártja*), sutrumpintai **SMK-MKP** – politinė Slovakijos partija. Įkurta 1998 m. SMK-MKP per 2010 m. rinkimus pirmą kartą savo istorijoje nepateko į parlamentą.

Vengrų koalicijos partija yra didžiausia ir sėkmingiausia tautinės mažumos partija Slovakijoje. Nors ji oficialiai susikūrė 1998 metais iš trijų vengrų mažumų partijų, per 1992 ir 1994 metais vykusius rinkimus jos taip pat dalyvaudavo susibūrusios į koaliciją. Visais kartais šios partijos gaudavo ne mažiau 9 % rinkėjų balsų, o pastaraisiais metais palaikymas išaugo beveik iki 12 %. Kadangi šios tautos mažuma Slovakijoje sudaro 9,7 %, tai parodo, jog palankumą SMK-MKP išreiškia ir kitų tautybių asmenys.

Lyginant su kitų partijų sėkme rinkimuose, drastiškai nesikeičiantys rinkimų rezultatai iki 2010 m. leido SMK-MKP įvardinti kaip vieną stabiliausių politinių jėgų Slovakijoje, tačiau 2009 birželį nuo jos atskilusi politikų grupė įkūrė naują už slovakų ir vengrų bendradarbiavimą pasisakančią partiją Tiltas (*Most–Híd*), kuri 2010 m. rinkimuose sugebėjo į savo pusę palenkti nemažą dalį SMK-MKP elektorato. Tai lėmė, jog SMK-MKP surinko 4,33 % balsų ir negavo nei vienos vietos parlamente.

SMK-MKP laikosi neoliberalių pažiūrų ir skelbiasi atstovaujanti tiek visus vengrus, gyvenančius Slovakijoje, tiek kitas tautines mažumas.

Nepaisant nemažo SMK-MKP populiarumo, ši partija neįėjo į pirmųjų (1992 ir 1994 metų) valdančiųjų koalicijų sudėti dėl ganėtinai nacionalistinės Judėjimo už demokratinę Slovakiją bei Slovakų nacionalinės partijos pakraipos. 1998–2006 metų laikotarpiu SMK-MKP buvo visų valdančiųjų koalicijų sudėtyje ir turėdavo keletą vietų vyriausybėje. 2006–2010 metais partija liko opozicijoje, o 2010–2014-aisiais yra neparlamentinė.

## Kita informacija
* Slovakijos politinės partijos
* Slovakijos politinė sistema

## Išnašos
Vilniaus lenkų teatras

**Vilniaus lenkų teatras** – teatras Vilniuje, veikiantis nuo 1963 m. Įkūrėja – aktorė ir režisierė Irena Rymovič. Teatro būstinė buvo Vilniaus geležinkelininkų kultūros rūmuose. 1965 m. įvyko pirmoji premjera: Aleksandro Fredros komedija *Damos ir husarai*. 

1980 metais teatrui buvo suteiktas Lenkų liaudies teatro vardas – aukščiausias tuometinės valdžios meninio lygio įvertinimas. Nuo 1990 metų turi oficialų pavadinimą Vilniaus lenkų teatras (Polski Teatr w Wilnie). 

Nuo 1992 metų teatro meno vadovas ir režisierė - Irena Litvinovič. 

1993–2001 metais teatras veikė be savo būstinės ir scenos, o spektaklius rodė Rusų dramos teatre Vilniuje. Nuo 2001 metų teatras įsikūrė Lenkų kultūros namuose Vilniuje. 

Per virš 50 metų nepertraukiamos veiklos Vilniaus lenkų teatras parengė virš 60-ties premjerų, suvaidino virš 3-jų tūkstančių vaidinimų, dešimtis proginių vaidinimų bei naujametinių renginių vaikams. Teatro repertuarą sudaro lenkų, lietuvių, pasaulio klasikų dramos, komedijos bei pasakos. Spektakliai vyksta lenkų kalba. 

Teatras bendradarbiavo su žymiais Lietuvos dramaturgais bei scenografais: Juozu Grušu, Kaziu Saja, Vytautu Kalinausku. Pastarasis sukūrė teatro emblemą.

Nuolatos vaidina Lietuvoje ir Lenkijoje. Yra daugelio teatrų festivalių pastovus dalyvis bei laureatas: Lietuvoje – „Vilniaus Rampa”, „Juoko sūkurys”, „Atspindžiai” ; bei Lenkijoje – Kraków, Bielsko–Biała, Rzeszów, Tychy, Głogów, Bełżyce. Vaidino Latvijoje, Baltarusijoje, Ukrainoje, Estijoje, Rusijoje bei Armenijoje.

Teatro aktoriais buvo dabar žinomi profesionalūs aktoriai: Joanna Moro, Jan Drawnel, Agata Meilute ir kt.

## Šaltiniai

## Nuorodos
* Vilniaus lenkų teatro svetainė
* Polski Teatr w Wilnie
Trubadūras

**Trubadūras** () – viduramžių Pietų Prancūzijos (Provanso) klajojantis dainius.

Trubadūrai klajojo iš vienų aristokratų rūmų į kitus ir kūrė vadinamąją kurtuazinę poeziją. Trubadūrų lyrika įmantri, sudėtingos eilėdaros, muzikali, jos pagrindinės temos – gyvenimo malonumai, meilė idealizuotai Puikiajai Damai, riterių karo žygiai. Trubadūrų poezija turėjo įtakos truverų, minezingerių ir vėlesnių laikų poetų kūrybai.
Hugo Birger

**Hugas Birgeris** (*Hugo Birger*, 1854 m. sausio 12 d. – 1887 m. birželio 17 d.) – Švedijos tapytojas. Nuo 1870 m. iki 1877 m. studijavo Stokholmo dailės akademijoje. 1877 m. jis gavo karališkąjį medalį už reikšmingiausią savo darbą *Syndafallet* (žmogaus kritimas). Birgerio darbas eksponuojamas Geteborgo dailės muziejuje ir Švedijos nacionaliniame muziejuje Stokholme.
Truveras

**Truveras** () – viduramžių Šiaurės Prancūzijos klajojantis dainius.

Truverai klajojo su kryžiaus žygių dalyviais ir kūrė kurtuazinę meilės lyriką, kurioje riterio ir Puikiosios Damos santykiai primena kryžiuočio ir Dievo santykius. Meilės lyrika truverai reiškė riterių religinius jausmus.

Žymiausias truveras – Kretjenas de Trua, rašęs ir riterių romanus. Jis sakmes ir legendas apie karalių Artūrą pavertė romanais: „Erekas ir Enida“, „Lanselotas, arba Vežėčių riteris“, „Iveinas, arba Liūto riteris“, „Persivalis, arba Šventojo Gralio istorija“.
Kazimieras Stasiulevičius

**Kazimieras Stasiulevičius** (1893 m. sausio 1 d. Dobilėje, Aukštosios Panemunės valsčius, Marijampolės apskritis, Suvalkų gubernija – 1985 m. kovo 14 d. Birštone, palaidotas Prienuose) – lietuvių vargonininkas, dirigentas, pedagogas, bažnytinės muzikos kūrėjas. Nuo 1959 m. iki mirties gyveno Birštone.

## Biografija

Dailininko Aloyzo Stasiulevičiaus, energetiko, atomistikos mokslininko Juozo Stasiulevičiaus tėvas.

1912–1917 m. muzikos teorijos ir vargonavimo mokėsi pas Pakuonio vargonininką A. Puidoką. 1917–1940 m. bemaž kasmet žinias gilino Vargonininkų ir dirigentų kursuose pas Juozą Naujalį, Aleksandrą Kačanauską, Konradą Kavecką, 1925 m. Klaipėdos muzikos mokykloje, Muzikos ir dainavimo vasaros kursuose pas Juozą Žilevičių, Stasį Šimkų, Igną Prielgauską Klaipėdos Stasio Šimkaus konservatorijoje, režisierių Antaną Sutkų (1892).

## Kūryba

Sukūrė mišių, apie 50 bažnytinių giesmių solo, ansambliams, chorams.

## Darbinė veikla

Vargonininkavo, mokytojavo, būrė ir vadovavo bažnytiniams bei pasaulietiniams chorams, pučiamųjų orkestrams. 1924–1955 m. dalyvavo visose lietuvių dainų šventėse su išugdytais chorais ir pats dirigavo.
Dirbo muzikos mokytoju Skuode, Kėdainiuose, Jiezne, vargonavo bažnyčiose Pakuonyje, Nemajūnuose, Stakliškėse, Birštone. Gerbė savo mokytojus J. Naujalį ir S. Šimkų, jo vadovaujami chorai nuolat atlikdavo šių kompozitorių kūrinius.

## Visuomeninė veikla

Būrė ir vadovavo teatro mėgėjų būreliams, režisavo spektaklius, kūrė jiems muziką, rengė lietuvių kultūros vakarus daugelyje Lietuvos vietovių, koncertavo. Priklausė Šaulių sąjungai, buvo rinktinės vadu Šateikiuose, dalyvavo 1941 m. birželio sukilime Kėdainiuose.

## Šaltiniai

* *[[Arvydas Karaška]].* Kazimieras Stasiulevičius. *In* Muzikos enciklopedija, III tomas. Vilnius: Lietuvos muzikos ir teatro akademija, Mokslo ir enciklopedijų leidybos institutas, 2007, p. 406.

## Nuorodos
http://www.muziejai.lt/prev_vers/Birstonas/A_Stasiuleviciaus.htm; http://samogitia.mch.mii.lt/Zurnalas/2006_3/A_Stasiulevicius.htm
Nuoma

**Nuoma** - daikto perleidimas laikinai jį naudoti už atlygį (užmokestį). Perduodantysis
- nuomotojas, naudos gavėjas - nuomininkas. Gali būti sudaroma nuomos sutartis (raštu arba žodžiu). Lietuvoje tai reglamentuoja LR civilinis kodeksas (XXVIII skyrius). Nuomoti gali būti bet kokie nesunaudojamieji daiktai.

## Šaltiniai
* LR CK 6.477 straipsnis „Nuomos sutarties samprata“.

## Taip pat skaitykite
* Renta
Kauno miesto apylinkės teismas

**Kauno miesto apylinkės teismas** – apylinkės teismas Lietuvoje, bendrosios kompetencijos teismas. 2013 m. sausio 1 d. kartu su Kauno rajono apylinkės teismu sujungtas į bendrą Kauno apylinkės teismą.

Adresas: Laisvės alėja 103, Kaunas, LT-44291.

## Vadovybė
* Teismo pirmininkas – Mindaugas Šimonis
* Teismo pirmininko pavaduotojai – Lina Žemaitienė ir Dainius Ročys 

## Teisėjai
; Buvę teisėjai
* Valerijus Čiučiulka (g. 1955 m.), Lietuvos Aukščiausiojo Teismo teisėjas
* Kęstutis Gudynas (g. 1960 m.), Kauno apygardos administracinio teismo vicepirmininkas
* Nerijus Meilutis (g. 1974 m.), Kauno apygardos teismo vadovas
* Alvydas Pikelis (g. 1963 m.), Lietuvos Aukščiausiojo Teismo teisėjas
* Romualdas Kęstutis Urbaitis (g. 1942 m.), LR Konstitucinio Teismo teisėjas, Lietuvos Aukščiausiojo Teismo teisėjas.

## Šaltiniai
Daniūnai (Krinčinas)

**Daniūnai** – kaimas Pasvalio rajono savivaldybės rytuose, 3 km į vakarus nuo Kirdonių, prie kelio , Tatulos dešiniajame krante. Išlikę Daniūnų dvaro pastatų, parkas. Šiaurės rytinė kaimo dalis yra Biržų rajone.

## Gyventojai

### Žymūs žmonės
* Julius Anusevičius (Hanusovičius; 1825–1907), poetas, gyvenęs Daniūnuose po tremties.

## Šaltiniai
Tendžiogalos valsčius

**Tendžiogalos valsčius** – buvęs administracinis-teritorinis vienetas vidurio vakarų Lietuvoje, tarp Raseinių ir Šiaulių. Centras – Tendžiogala.

## Istorija

Valsčius (pavietas) minimas XIV a., XV–XVI a. valsčius (pavietas) buvo administruojamas seniūno. 1667 m. buvo 152 bajorų dūmai. XVIII a. pabaigoje jo teritorija atiteko Šiaulių apskričiai ir Raseinių apskričiai.

## Gyventojai

1528 m. valsčiuje gyveno 72 bajorų šeimos, 1567 m. – 111, tais metais iš viso Tendžiogalos srityje buvo 6 700 gyventojų.

## Gyvenvietės

Valsčiui priklausė Tendžiogala, Grinkiškis, Pašušvys, Šaukotas ir kitos gyvenvietės.

## Šaltiniai
Cirkliškio dvaras

**Cirkliškio dvaras** – dvaras, esantis Cirkliškyje. Dvaro rūmai dviejų aukštų, klasicistiniai, pagrindinį fasadą sudaro 6 kolonų portikas. Išlikusi kalvė ir ledainė. Yra parkas su vandens telkiniais. Link dvaro rūmų veda klevų ir liepų alėja.

## Istorija
Cirkliškio dvarą valdė Lietuvos didysis kunigaikštis, vėliau – kiti didžiūnai. Vėliau valdytas grafų Juozo, Edvardo ir Vladislovo Mastovskių. Jie pastatė rūmus (pamatinis akmuo su data 1823 m.; dvaras dar vadintas Švenčionių vardu), užveistas parkas. Už 1863 m. sukilimo rėmimą Mastovskiai buvo ištremti į Tobolsko guberniją.

Nors spėjama, kad Cirkliškio dvaro centriniai rūmai statyti XVIII a. pabaigoje pagal Vilniaus universiteto profesoriaus architekto L. Gucevičiaus projektą, o 1820–1823 m. rekonstruoti, tačiau pagal istorinius dokumentus rūmai statyti 1823–1880 m. pagal architekto iš Vienos projektą. Išliko tik dalis puošnaus rūmų interjero.

Sovietmečiu dvaro rūmuose įkurtas tarybinis ūkis-technikumas. Šiuo metu juose yra Cirkliškio seniūnija, įsikūręs Švenčionių profesinio rengimo centras.

## Kiti pastatai

Ledainė pastatyta kūgio formos, sumūryta iš skaldytų lauko akmenų, liaudies architektūros tradicijų. Išlikusi senoji dvaro kalvė, oficina, sandėlis, kuriame įrengta valgykla.

## Parkas
Cirkliškio parke (35 ha) auga labai senų eglių, maumedžių, ąžuolų, klevų. Parke išliko vienas originalus akmeninis suolas. Link Cirkliškio piliakalnio nuo rūmų veda apie 400 m ilgio pažintinis takas, kuris įrengtas senojo pasivaikščiojimų tako vietoje. Pažintiniame take pateikiama informacija apie įvairias medžių rūšis. 

## Nuorodos
* Heritage.lt 
* http://www.dgfotografija.lt/blog/cirkliskio-dvaras-ziema
Areštas

**Areštas** () gali reikšti:

*Areštas, bausmė, skiriama už baudžiamąją veiką
*Suėmimas, kardomoji priemonė (baudžiamajame procese)
*Baudžiamasis areštas, laisvės apribojimas, taikomas kariuomenėje
*Administracinis areštas, administracinė nuobauda (administracinių teisės pažeidimų teisėje)
*Turto areštas, laikinosios apsaugos priemonė (civilinio proceso teisėje)
Imigracija

**Imigracija** – atvykimas nuolat arba laikinai gyventi iš kitos valstybės.

Imigracija yra aktuali visuomenės gyvenimo problema ekonomiškai išsivysčiusiose valstybėse. Jose reikia imigrantų norint įveikti darbo jėgos trūkumą. Kai kurios pramonės sritys (žemės ūkis, statyba, viešbučiai ir viešasis maitinimas, namų ūkio paslaugų bei privačių paslaugų tarnybos) veikia tik nekvalifikuotų darbininkų imigrantų dėka. Europoje darbdaviai taip pat vis dažniau ieško aukštos kvalifikacijos, išsilavinusių imigrantų (pvz., IT sektoriuje).

## Europa
Kai kurios ES valstybės ir piliečiai įžvelgia grėsmę nacionaliniam savitumui, o kiti pritaria jai kaip kultūrinės įvairovės šaltiniui. Imigracija ES tapo politikos objektu. Ji yra susijusi su asmenų buvimo valstybėje teisėtumu (legalumu), prieglobsčio teise, demografine krize (visuomenės senėjimu). Nuo 1999 m. buvo išleistos kelios direktyvos dėl imigracijos iš valstybių, esančių už ES ribų. Siekiama visa tai teisiškai reguliuoti, „subalansuoti“ imigrantų, ES valstybių narių ir imigrantų kilmės šalių poreikius.

Europa susiduria su dviem tendencijomis, neigiamai veikiančiomis pensijų sistemą. Tai gyventojų skaičiaus augimo sulėtėjimas ir staigus vidutinio gyventojų amžiaus padidėjimas. Spėjama, kad 2025 m. dabartinių 15-os ES valstybių narių gyventojų skaičius bus didžiausias, o po to pradės mažėti. Panašios arba dar blogesnės tendencijos pastebimos visose Vidurio ir Rytų Europos šalyse. Nors visi mano, kad imigracija negali visiškai išspręsti kvalifikuotos darbo jėgos trūkumo ir gyventojų skaičiaus mažėjimo problemų, tačiau vis daugėja manančių, kad tai galėtų būti sprendimo dalis.

## Vokietija
Vokietijoje yra apie 6,75 mln. užsieniečių (2006 m.). Iš jų – 1,739 mln. turkų, 535 000 italų, 362 000 lenkų, 317 000 serbų ir juodkalniečių, 304 000 graikų, 228 000 kroatų

## Šaltiniai
GmbH

**GmbH**, (Austrijoje – (,  – 'bendrovė su apribota atsakomybe') – ribotosios atsakomybės bendrovė, įmonės teisinė forma Vokietijoje (minimalus įstatinis kapitalas – 25 000 eurų), Austrijoje, Šveicarijoje.

## Porūšiai
* **mbH**, naudojama, kai terminas „bendrovė“ () yra įmonės pavadinimo dalis
* **gGmbH** (), nekomercinė (nesiekianti pelno) bendrovė (pvz., Pasaulio jaunimo dienas Kelne organizavo tam specialiai įsteigta bendrovė *[[Pasaulio jaunimo dienos|Weltjugendtag]] gGmbH*).

## Nuorodos
* GmbH įstatymas (vokiečių k.)
* GmbH  (rusų k.)
Feodalas

**Feodalas** (, 'feodas') – feodo valdytojas, senjoras ar dvarininkas. Bendrąja prasme – aristokratijos, privilegijuotosios visuomenės atstovas.

Feodalas buvo feodalinės santvarkos (feodalizmo epochos, trukusios nuo 800 m. iki Vėlyvųjų Viduramžių) „reprezentantas“. Sąvoka atsirado Prancūzų revoliucijos metais kaip kovos su antimonarchizmu politinės leksikos dalis. Feodalai turėjo pavaldinius, vad. senjorais, su kuriais juos siejo pavaldumo ryšiai.

## Šaltiniai
Spaustuvė

**Spaustuvė** – spaudos organizacija, įmonė, gaminanti spaudinius. Teikia spaudos paslaugas kaip vienspalvė arba spalvota spauda (skaitmeninė, metalizuota), ofsetinė; lakavimas (ištisinis, fragmentinis) termografija, auksavimas. Gaminiai – kalendoriai, atvirukai, vokai, vizitinės kortelės. Papildomos paslaugos – leidyba, fotografavimas, maketavimas.

Didelės leidyklos, kai kurie dienraščiai turi nuosavas spaustuves. Mažesni savo leidinius spausdina užsakomuoju būdu.

## Lietuva

* Lietuvos spaustuvės

## Vokietija
Vokietijos spaudos pramonės centrai yra tokiuose miestuose kaip Berlynas, Esenas, Frankfurtas prie Maino, Hamburgas, Niurnbergas, Štutgartas, Miunchenas, Viurcburgas ir Heidelbergas.

## Išnašos

## Nuorodos

## Šaltiniai
Belgija 2010 m. žiemos olimpinėse žaidynėse

**[[Belgija|Belgijos]]** sportininkai dalyvavo 2010 m. žiemos olimpinėse žaidynėse Vankuveryje, Kanada. Šalies atstovams nepavyko iškovoto nei vieno medalio.

## Kalnų slidinėjimas

## Bobslėjus

## Dailusis čiuožimas

## Greitasis čiuožimas trumpuoju taku

## Nuorodos
* Belgijos olimpinis komitetas
Erjon Tola

**Erjon Tola** (g. 1986 m. gruodžio 15 d.) – Albanijos kalnų slidininkas. Pirmasis šalies atstovas žiemos olimpinėse žaidynėse. Nuo 1992 m. gyvena ir treniruojasi Kervinijoje, Italijoje.
## Biografija
### 2006 m. olimpiada

Erjon Tola tapo pirmuoju žiemos sporto olimpiečiu iš Albanijos. Sportininkas debiutuodamas olimpinėse žaidynėse iškovojo kelialapį į tris rungtis:

### 2010 m. olimpiada

Sportininkas 2010 m. žiemos olimpinės žaidynėse ir vėl buvo vienintelis šalies atstovas. Jis dalyvaus keliose rungtyse.

### 2014 m. olimpiada

Erjon Tola įvykdė kvalifikaciją į 2014 m. žiemos olimpines žaidynes. Sportininkas buvo šalies vėliavnešys atidarymo ceremonijoje. Tola turėjo startuoti slalomo ir didžiojo slalomo varžybose, bet iš kovos pasitraukė.

### 2018 m. olimpiada

Erjon Tola įvykdė kvalifikaciją į 2018 m. žiemos olimpines žaidynes. Didžiojo slalomo varžybose Albanijos atstovas užėmė 47-ą vietą, o slalomo rungtyje liko 36-as.

## Šaltiniai
Raudonžiedis snaputis

**Raudonžiedis snaputis** (*Geranium sanguineum*) – snaputinių (*Geraniaceae*) šeimos, snapučių (*Geranium*) genties augalas. Auga Europoje, Mažojoje Azijoje, Kaukaze.

Stiebas 10-50 cm aukščio, status, plaukuotas. Lapai plunksniški, susiskaidę po 7 lapelius, 5 cm skersmens, plaukuoti. Žiedai susidaro stiebo viršūnėje, raudoni, 2,5-4 cm skersmens, sudaryti iš 5 vainiklapių. Žydi nuo gegužės iki rugsėjo. Vaisius – skeltavaisis.

Auga akmenynuose, sausuose šlaituose, krūmynuose, saulėtose pamiškėse.


Image:Geranium sanguineum - VTdJ.jpg|Žiedas
Image:Geranium sanguineum02.jpg|Vaisiai
Image:Geranium sanguineum striatum A.jpg|Kultūrinis varietas
Mehdi-Selim Khelifi

**Mehdi-Selim Khelifi** (g. 1992 m. rugsėjo 1 d. Prancūzijoje) – Alžyro slidinėjimo lenktynių sportininkas. Šalies olimpieties ir vėliavnešys žiemos olimpinėse žaidynėse.

## 2010 m. olimpiada

Mehdi-Selim Khelifi buvo vienintelis šalies olimpietis 2010 m. žiemos olimpinėse žaidynėse.

## Nuorodos

* Mehdi-Selim Khelifi olimpinis profilis
Tucker Murphy

**Tucker Murphy** (g. 1981 m. spalio 21 d. JAV) – Bermudos slidinėjimo lenktynių sportininkas. Šalies olimpietis ir vėliavnešys žiemos olimpinėse žaidynėse. *Dartmouth* koledže baigė biologo specialybę.

## Biografija
### 2010 m. olimpiada

Tucker Murphy buvo vienintelis šalies sportininkas dalyvavęs 2010 m. žiemos olimpinėse žaidynėse. Murphy tapo pirmuoju Bermudos atstovu olimpiadoje, kuris dalyvavo lygumų slidinėjimo varžybose.

### 2014 m. olimpiada

## Nuorodos
* Tucker Murphy olimpinis profilis
Dow Travers

**Dow Travers** (g. 1987 m. liepos 8 d.) – Kaimanų salų kalnų slidininkas ir regbio sportininkas. Šalies olimpietis ir vėliavnešys žiemos olimpinėse žaidynėse. Augo Grand Kaimano saloje. Šiuo metu studijuoja Brauno universitete.

## Pasiekimai
Dow Travers dalyvavo pasaulio kalnų slidinėjimo čempionate, kur užėmė 65 vietą.
### 2010 m. olimpiada

Dow Travers tapo pirmuoju Kaimanų salų sportininku sudalyvavusiu žiemos olimpinėse žaidynėse. 2010 m. žiemos olimpinėse žaidynėse jis varžėsi didžiojo slalomo kalnų slidinėjimo rungtyje.

## Nuorodos
* Dow Travers FIS svetainėje
GAZ-61

**GAZ-61** *(ГАЗ-61)* – Tarybų Sąjungos keturių varomųjų ratų automobilis. Suprojektuotas 1938 metais. Bet gamyba prasidėjo tik 1940 metais.

Pirmoji versija pagaminta 1940–1941, buvo 5 sėdimos vietos, 4 durys. 6 cilindrai 4-taktų variklis su  ir didžiausias greitis 100 km/h.

Daugelis aukščiausiųjų vadų Raudonosios armijos štabo naudojo šį automobilį 1941 metais.

## Techninės charakteristikos
* Variklis: *GAZ-11*, benzininis, 6 cilindrų
** Galia: 85 AG, esant 3600 aps/min
** Darbinis tūris: 3485 cm³
* Transmisija: 4-pavarų
* Ratų formulė: 4x4

* Ratų bazė: 2845 mm
* Ilgis: 4670 mm
* Plotis: 1770 mm
* Aukštis: 1905 mm

* Svoris: 1650 kg
* Vietų skaičius: 5
* Didžiausias greitis: 107 km/h

## Modifikacijos
* **GAZ-61-73** *(ГАЗ-61-73)* – 4 durų sedanas;
* **GAZ-61-40** *(ГАЗ-61-40)* – 4 durų fajetonas;
* **GAZ-61-415** *(ГАЗ-61-415)* – pikapas (prototipą);
* **GAZ-61-417** *(ГАЗ-61-417)* – artilerijos vilkikas.

## Šaltiniai

## Nuorodos

* GAZ-61 – PATS PIRMASIS „OFF-ROAD“
Jelena Isinbajeva

**Jelena Gadžijevna Isinbajeva** (*Елена Гаджиевна Исинбаева*, 1982 m. birželio 3 d.) – Rusijos šuolininkė su kartimi, daugkartinė įvairių turnyrų nugalėtoja, pasaulio rekordininkė, olimpietė.

Isinbajeva laimėjo du olimpinius aukso medalius (2004 m. Atėnuose ir 2008 m. Pekine), du kartus (2005 m. ir 2007 m.) tapo pasaulio čempione, o 2003 m. pasaulio čempionate užėmė trečiąją vietą, 2006 m. laimėjo Europos lengvosios atletikos čempionatą. Isinbajeva taip pat tris kartus laimėjo Pasaulio uždarų patalpų čempionatą ir sykį – Europos uždarų patalpų čempionatą.

Pasaulio rekordą Isinbajeva pirmą kartą pagerino 2003 m. liepos 13 d. peršokusi kartelę iškeltą į 4 m 82 cm aukštį. 2005 m. liepos 22 d. Isinbajeva tapo pirmąja moterimi peršokusia į 5 m aukštį iškeltą kartelę. Dabartinį pasaulio rekordą sportininkė pasiekė 2009 m. rugpjūčio 28 d. (5 m 6 cm).

Isinbajeva 2005 m. ir 2008 m. pripažinta Europos metų lengvaatlete, 2004 m. ir 2005 m. laimėjo JAV žurnalo „Track & Field News“ rengiamus geriausios pasaulio metų lengvaatletės titulą, 2004 m., 2005 m., ir 2008 m. geriausia metų lengvaatlete ją pripažino Tarptautinė lengvosios atletikos federacija.

Nuo 2016 m. - tarptautinio olimpinio komiteto narė.

## Šaltiniai
Kwame Nkrumah-Acheampong

**Kwame Nkrumah-Acheampong** (g. 1974 m. gruodžio 19 d. Glazge, Škotijoje) – Ganos kalnų slidininkas. Pirmasis ir kol kas vienintelis žiemos sporto olimpietis.

## Biografija
Kwame Nkrumah-Acheampong gimė Glazge. Vėliau persikėlė į Ganos sostinės Akros priemiestį. Ten jis dirbo safari gidu, bet 2000 m. grįžo atgal į Jungtinę Karalystę.

2005 m. sportininkas bandė patekti į 2006 m. žiemos olimpines žaidynes, bet dėl atidėto skrydžio iš Amsterdamo į Iraną, kur vyko kvalifikacinis turnyras, sportininkas į žaidynes nepateko.

Sportininkas stengiasi vystyti žiemos sportą Ganoje, todėl įkūrė Ganos žiemos olimpinę asociaciją. Nkrumah-Acheampong priseideda prie projekto įrenti šalyje pirmą dirbtinį slidinėjimo šlaitą. Jis taip pat bendradarbiauja su keliomis labdaros organizacijom.

2010 m. sportininkas tapo pirmuoju savo šalies atstovu žiemos olimpinėse žaidynėse.

## 2010 m. olimpiada

Kwame Nkrumah-Acheampong dalyvavo 2010 m. žiemos olimpinių žaidynių kalnų slidinėjimo slalomo ir didžiojo slalomo rungtyse.

## Išnašos

## Nuorodos
* Robel Teklemariam FIS svetainėje
From The Muddy Banks of The Wishkah

**From the Muddy Banks of the Wishkah** yra amerikiečių grunge grupės Nirvana gyvo garso koncertas. Jame buvo sudėti įvairūs įrašai iš koncertų vykusių 1989-1994 metais. Kitaip nei jų albume MTV Unplugged in New York, *From The Muddy Banks of The Wishkah* dainos buvo sunkesnės ir greitesnės.

### Albumo dainos
#"Intro" – 0:52
#"School" – 2:40
#"Drain You" – 3:34
#"Aneurysm" – 4:31
#"Smells Like Teen Spirit" – 4:47
#"Been a Son" – 2:07
#"Lithium" – 4:10
#"Sliver" – 1:55
#"Spank Thru" – 3:10
#"Scentless Apprentice" – 3:31
#"Heart-Shaped Box" – 4:41
#"Milk It" – 3:45
#"Negative Creep" – 2:43
#"Polly" – 2:30
#"Breed" – 3:28
#"Tourette's" (– 1:55
#"Blew" – 3:36

;Speciali vinilinio įrašo daina
#Untitled (įvairios dainos) – 5:47
Skeletonas 2010 m. žiemos olimpinėse žaidynėse

**[[Skeletonas|Skeletono]]** varžybos **[[2010 m. žiemos olimpinės žaidynės|2010 m. žiemos olimpinėse žaidynėse]]** vyko Vistlerio slidinėjimo centro trasoje (ten pat vyksta ir rogučių sporto bei bobslėjaus varžybos). Visos rungtys vyko vasario 18–19 d. Varžybos vyko Whistler Sliding Centre trasoje.

## Rungtys
Iš viso skeletono varžybose buvo surengtos dvi rungtys – moterų ir vyrų vienetų pasirodymai. Skeletono varžybose dalyvavo 50 sportininkų iš 20 šalių.

## Šalys
Gauruotasis gvazdikas

**Gauruotasis gvazdikas** (*Dianthus armeria*) – gvazdikinių (*Caryophyllaceae*) šeimos, gvazdikų (*Dianthus*) genties augalas. Paplitęs Europoje, Kaukaze. Introdukuotas Šiaurės Amerikoje.

Tai dvimetis arba vienmetis iki 60 cm aukščio užaugantis žolinis augalas. Lapai tamsiai žali, plaukuoti, iki 5 cm ilgio. Žiedai 8-15 mm skersmens, rausvi, su 5 vainiklapiais. Susitelkę nedideliuose žiedynuose stiebo viršuje, žydi visą vasarą.

Auga lankose, sausose pievose, pamiškėse, smėlynuose. Auga priesmėlio dirvose, saulėtose vietose. Lietuvoje labai retas, įrašytas į Raudonąją knygą. Auga už savo šiaurinio arealo ribos. Aptinkamas Kauno marių regioniniame parke bei Šakių rajone, prie Nemuno.


Image:Dianthus armeria Sturm22.jpg|Požymiai
File:Dianthus_armeria_seeds.jpg|Sėklos


## Šaltiniai
Robel Teklemariam

**Robel Teklemariam** (g. 1974 m. rugsėjo 16 d.) – Etiopijos slidinėjimo lenktynių sportininkas. Šalies pirmasis ir kol kas vienintelis žiemos sporto olimpietis ir vėliavnešys. Nuo 9 metų gyvena Niujorke. Nacionalinės Etiopijos slidinėjimo federacijos įkūrėjas.

## 2006 m. olimpiada

Robel Teklemariam tapo pirmuoju sportininku, kuris dalyvavo žiemos olimpinėse žaidynėse.

## 2010 m. olimpiada

Sportininkas antrą kartą savo karjeroje varžėsi olimpinėse žaidynėse.

## Nuorodos
*
Tverų valsčius

**Tverų valsčius** – buvęs administracinis-teritorinis vienetas dabartinės vakarų Lietuvos teritorijoje. Centras – Tverai.

## Istorija

Valsčius (pavietas) minimas nuo XIV a. Medininkų žemėje. Nuo 1527 m. valsčius (pavietas) priklausė Lietuvos didžiajam kunigaikščiui. 1667 m. buvo 37 bajorų dūmai. XVIII a. pabaigoje valsčiui priklausė visa Tverų parapija, jo teritorija atiteko Šiaulių apskričiai ir Raseinių apskričiai. Caro laikais Tverų valsčius perduotas Žarėnų valsčiui, bet po I pasaulinio karo atkurtas. Valsčius panaikintas 1950 m. birželio 20 d., jo teritorija perduota Rietavo rajonui (6 apylinkės).

|-
| 1923 m.  || 123 || 3476 || 849 || || 48 gyvenvietės 
|-
| 1932 m. || 115 || 3829 || || 8 seniūnijos  ||
|-
| 1949-01-01  || 125 || || || 6 apylinkės  ||
|}

## Vadovai
* Jonas Jakštas, 1932 m.

## Suskirstymas

## Gyventojai
### Tautinė sudėtis

1923 m. gyveno 3476 žmonės:
* Lietuviai - 96,86% (3367);
* Žydai - 2,93% (102);
* Kiti - 0,2% (7).

### Žymūs žmonės

|-
| 1900 || Žeberiai || Pranas Lesauskis, matematikas, karininkas || 1952
|-
| 1924 || Pribitka || Izidorius Butkevičius, etnologas || 1982
|}

## Šaltiniai
Utenos arena

**Utenos arena**– sporto ir renginių kompleksas Utenoje. Utenos „Juventus“ (LKL) namų aikštė.

## Savybės
Dviejų aukštų, 4750 m² ploto kompleksas. Pagrindinė salė (44×22 metrai) tinka sporto varžyboms, pritaikyta krepšiniui bei rankiniui (iki 2500 žiūrovų). Sustūmus teleskopines tribūnas, salė virsta erdve koncertams (44×29 metrai), mugėms ar kitiems renginiams, o lankytojų vietų padidėja iki 3000.

Šalia varžybų salės yra 42×22 metrų ploto sporto treniruočių salė su 60 sėdimų vietų. Šalia - tarptautinius reikalavimus atitinkančios papildomos patalpos: persirengimo kambariai, teisėjų ir medicinos patalpos, žurnalistų darbo vietos, ūkinės patalpos, rūbinės žiūrovams. Veikia 5 rūbinės po 20 vietų ir viena rūbinė 16 vietų. Didžiausias aktyviai sportuojančių sportininkų skaičius didžiojoje salėje vykstant žiūrovinėms varžyboms 22, be žiūrovų tiek didžiojoje, tiek mažojoje salėje telpa po 40 aktyviai sportuojančių sportininkų.

Dvi salės pastato centre apjuostos plataus 3-4 metrų koridoriaus bei dviejų fojė, kuriuos atitinkamai pažymėjus grindyse, jie gali tapti bėgimo taku pastato viduje.

Prie arenos įrengta atvira sporto aikštelė. Statant sutvarkyta aplinka, infrastruktūra, nutiesti vamzynai, rekonstruota K. Donelaičio gatvė. Arena pastatyta miesto pakraštyje, šalia projektuojamo sporto ir pramogų parko. Šalia arenos trijose stovėjimo aikštelėse numatyta 130 vietų automobiliams, be to, vietos autobusų ir neįgaliųjų automobiliams. Antrame aukšte įrengtos patalpos administracijai ir atsarginiai persirengimo kambariai.

Sporto komplekso architektūrinė koncepcija yra sporto fabrikas, t. y. minimalios pastangos pastato vidaus ir išorės apdailai – atviros statybinės konstrukcijos ir inžineriniai tinklai, atviras monolitinis gelžbetonis.

Pastatyta mokesčių mokėtojų pinigais, skirtais Utenos rajono savivaldybės ir LR Vyriausybės.


Vaizdas:Utenos arena (Utena).jpg|Pagrindinės salės interjeras (2014)
Vaizdas:Utenos arena.jpg|Pagrindinės salės interjeras (2019)


## Šaltiniai

## Nuorodos
* Arenos svetainė
Tripirštė uolaskėlė

**Tripirštė uolaskėlė** (*Saxifraga tridactylites*) – uolaskėlinių (*Saxifragaceae*) šeimos, uolaskėlių (*Saxifraga*) genties augalas. Auga Europoje, Šiaurės Afrikoje, Artimuosiuose Rytuose.

Stiebas laibas, status, nešakotas, raudonos spalvos, iki 18 cm aukščio. Lapai smulkūs, matomi tik prieš žydėjimą, vėliau nudžiūsta. Žiedai balti, 3-4 mm skersmens.

Augalas vienmetis. Žydi nuo balandžio iki gegužės, kartais ir iki birželio. Auga uolingose vietose, smėlynuose, kopose, molynuose.
Šiaurės dvikovė

**Šiaurės dvikovė** () – žiemos sporto šaka, priklauso olimpinėms sporto šakoms.

Ši sporto šaka susideda iš dviejų rungčių – šuolių su slidėmis bei slidinėjimo kroso. Iš pradžių sportininkai atlieka šuolį su slidėmis nuo tramplino, o vėliau čiuožia su slidėmis. Sportininkai startuoja handikapo principu (iš pradžių startuoja daugiausia balų iš šuolių gavęs sportininkas, o už jo – mažiau taškų gavę, nes taškų skirtumas verčiamas sekundžių intervalu). Šis metodas yra vadinamas *Gunderseno* metodu (pagal norvegų sportininką Gunderį Gunderseną). Metodas imtas naudoti apie 1980 metus, o olimpinėse žaidynėse – 1988 metais.

Taip pat egzistuoja ir kitokios varžybų formos -
* sprintas (vienas šuolis ir 7,5 km atstumas čiuožti)
* komandinės estafetės (4 komandoje: kiekvienam – 2 šuoliai ir 7,5 km atstumas čiuožti)

## Lietuvoje
Šiaurės dvikovės varžybos Lietuvoje buvo organizuojamos nuo 1940 m. ir baigtos organizuoti dar 1976 m. Šiuo metu šalyje nėra tramplinų, skirtų šuoliams su slidėmis, todėl nevyksta ir šiaurės dvikovės varžybų.

## Šaltiniai
Šiaurės dvikovė 2010 m. žiemos olimpinėse žaidynėse

**[[Šiaurės dvikovė]]s** rungtys 2010 m. žiemos olimpinėse žaidynėse vyko Vistlerio olimpiniame parke. Varžybos prasidėjo vasario 14 ir baigsėsi vasario 25 dieną.

## Rungtys
Iš viso buvo surengtos trijų rungčių varžybos.

## Varžybų vykdymas
Trijose rungtyse gali dalyvauti daugiausiai 55 sportininkai, nė viena šalis negali turėti daugiau nei 5 atstovus. Komandinėse rungtyse šaliai gali atstovauti tik viena komanda. 5 sportininkai atstovavo Austrijai , Suomijai, Prancūzijai, Vokietijai, Japonijai, Norvegijai, Šveicarijai ir JAV. 4 sportininkai – Čekijai ir Italijai, 3 – Slovėnijai, 2 – Rusijai, vienas – Kanadai ir Ukrainai.

## Medalių lentelė

## Medalininkai

## Nuorodos
Oficiali svetainė